Skupni predlog UREDBA SVETA o spremembi Uredbe Sveta (ES) št. 131/2004 o nekaterih omejevalnih ukrepih v zvezi s Sudanom /* COM/2011/0718 konč. - 2011/0318 (NLE) */





OBRAZLOŽITVENI MEMORANDUM 1. Sklep Sveta 2011/423/SZVP z dne 18. julija 2011 o omejevalnih ukrepih proti Sudanu in Južnemu Sudanu razveljavlja Skupno stališče 2005/411/SZVP in spreminja obseg omejevalnih ukrepov, da ti upoštevajo ustanovitev države Južni Sudan na podlagi referenduma o samostojnosti januarja 2011. 2. Uredbo Sveta (ES) št. 131/2004 bi bilo treba zato ustrezno spremeniti. 2011/0318 (NLE) Skupni predlog UREDBA SVETA o spremembi Uredbe Sveta (ES) št. 131/2004 o nekaterih omejevalnih ukrepih v zvezi s Sudanom SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 215(1) Pogodbe, ob upoštevanju Sklepa Sveta 2011/423/SZVP z dne 18 julija 2011 o omejevalnih ukrepih proti Sudanu in Južnemu Sudanu ter razveljavitvi Skupnega stališča 2005/411/SZVP[1], ob upoštevanju skupnega predloga visoke predstavnice Unije za zunanje zadeve in varnostno politiko ter Komisije, ob upoštevanju naslednjega: (1) Svet je 30. maja 2005 sprejel Skupno stališče 2005/411/SZVP[2] o omejevalnih ukrepih proti Sudanu. (2) Svet je 18. julija 2011 sprejel Sklep 2011/423/SZVP o omejevalnih ukrepih proti Sudanu in Južnemu Sudanu ter razveljavitvi Skupnega stališča 2005/411/SZVP. Sklep 2011/423/SZVP je spremenil obseg omejevalnih ukrepov, uvedenih z razveljavljenim Skupnim stališčem 2005/411/SZVP. (3) Uredbo Sveta (ES) št. 131/2004 bi bilo zato treba ustrezno spremeniti – SPREJEL NASLEDNJO UREDBO: Člen 1 Uredba Sveta (ES) št. 131/2004 se spremeni: 1. Naslov se nadomesti z naslednjim: „Uredba Sveta (ES) št. 131/2004 z dne 26. januarja 2004 o nekaterih omejevalnih ukrepih v zvezi s Sudanom in Južnim Sudanom“. 2. Člen 2 se nadomesti z naslednjim: „Člen 2 Prepovedano je: (a) dodeljevanje, prodaja, pošiljanje ali transfer tehnične pomoči v zvezi z vojaškimi dejavnostmi in z dajanjem na voljo, izdelovanjem, vzdrževanjem in uporabo orožja ter pripadajočega materiala vseh vrst, vključno z orožjem in strelivom, vojaškimi vozili in opremo, paravojaško opremo in nadomestnimi deli za navedeno, neposredno ali posredno vsem osebam, subjektom ali organom v Sudanu ali Južnem Sudanu ali za uporabo v teh državah; (b) nudenje financiranja ali finančne pomoči v zvezi z vojaškimi dejavnostmi, vključno zlasti z dotacijami, posojili in kreditnim zavarovanjem izvoza za vse prodaje, pošiljke, transfer ali izvoz orožja in pripadajočega materiala ali za vse dotacije, prodaje, pošiljanje ali transfer pripadajoče tehnične pomoči, posredno ali neposredno vsem osebam, subjektom ali organom v Sudanu ali Južnem Sudanu ali za uporabo v teh državah.“. 3. Člen 5 se nadomesti z naslednjim: „Člen 5 Člena 2 in 3 ne veljata za zaščitna oblačila, vključno z neprebojnimi jopiči in vojaškimi čeladami, ki jih v Sudan ali Južni Sudan začasno izvozijo člani osebja Združenih narodov, osebja Unije ali njenih držav članic, predstavniki medijev in delavci na področju humanitarne in razvojne pomoči ter njim pridruženo osebje, ki navedeno uporabljajo samo za svojo osebno uporabo.“. Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah V Bruslju, [... ] Za Svet Predsednik […] [1] UL L 188, 19.7.2011, str. 20. [2] UL L 139, 2.6.2005, str. 25.